Gustavo Manuel Larrazábal

**Gustavo Manuel Larrazábal** CMF (født 31. januar 1961 i San José i provinsen Mendoza i Argentina er en argentinsk ordensgeistlig og hjelpebiskop i San Juan de Cuyo. Han ble den 13. desember 2023 utnevnt til biskop av Mar del Plata, men dette ble den 17. januar 2024 etter hans eget ønske omgjort, innen han hadde tiltrådt. 

## Liv og virke
### Prest
Gustavo Manuel Larrazábal sluttet seg til claretinerne, avla sine første løfter den 14. januar 1990, og evige løfter den 25. mars 1995. Den 20. juli 1996 mottok han prestevielsens sakrament.

I tillegg til menighetssjelesørger ble han provinsvikar for sitt ordenssamfunn økonomisk prefekt for ordensprovinsen som dekker landene Argentina og Uruguay. I erkebispedømmet Mendoza var han dekan, og fra 2021 delegat for  gudviet liv. Han var også sist rektor for helligdommen *Nuestra Señora de Lourdes*.

Han har et nært forhold til og flytende kommunikasjon med pave Frans, til det punkt at paven selv ofte ringer ham for å rådføre seg med ham.

### Hjelpebiskop i San Juan de Cuyo
Den 26. mars 2022 utnevnte pave Frans ham til titulærbiskop av *Buslacena* og hjelpebiskop i San Juan de Cuyo. Erkebiskopen av San Juan de Cuyo, Jorge Eduardo Lozano, bispeviet ham den  18. juni samme år på *UPCN Vóley* volleyballstadion i Rawson. Medkonsekratorer var hans forgjenger Alfonso Delgado Evers, biskopen av San Carlos de Bariloche, Juan José Chaparro Stivanello CMF, erkebiskopen av Mendoza, Marcelo Daniel Colombo, og hjelpebiskopen i San Juan de Cuyo, Carlos María Domínguez OAR.

### Utnevnt biskop av Mar del Plata, men uten tiltredelse
Pave Frans utnevnte ham til biskop av Mar del Plata den 13. desember 2023, etter at den opprinnelig utnevnte José María Baliña trakk seg fra sitt embete allerede innen sin tiltredelse som var planlagt for 20. januar 2024.

Den 17. januar 2024 ble også biskop Larrazabals anmodning om ikke å tiltre, innvilget av paven. Dette ble bekjentgjort fra Vatikanet uten angivelse av noen bakenforliggende årsak.  
## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1887
* Kardinal Antonio Vico (1847–1829) *1898
* Erkebiskop Filippo Cortesi (1876–1947) *1921
* Erkebiskop Zenobio Lorenzo Guilland (1890–1962) *1935
* Biskop Anunciado Serafini (1898–1963) *1935
* Kardinal Antonio Quarracino (1923–1998) *1962
* Pave Frans (1936–) *1992
* Erkebiskop Jorge Eduardo Lozano (1955- ) *2000
* Biskop *Gustavo Manuel Larrazábal* (1961- ) *2022

## Referanser